ये दीपक ? नितिन हैरानी से बोला - ये दीपक आप यहाँ क्यों .मतलब ? - मेरा नाम मनोज है | लड़के ने एक निगाह दीपक पर डाली - मनोज पालीवाल । ये दीपक क्यों ? दरअसल मुझे खुद पता नहीं । ये दीपक क्यों ? इस पीपल के नीचे ये दीपक जलाने से क्या हो सकता है । मेरी समझ के बाहर है। लेकिन फिर भी जलाता हूँ। -पर कोई तो वजह .वजह ? नितिन हिचकता हुआ सा बोला - जब आप ही.आप ही तो जलाते हैं । -बड़े भाई ! वह गहरी सांस लेकर बोला - मुझे एक बात बताओ । घडे में ऊँट घुस सकता है। नहीं ना । मगर कहावत है। जब अपना ऊँट खो जाता है। तो वह घड़े में भी खोजा जाता है । शायद इसका मतलब यही है कि समस्या का जब कोई हल नजर नहीं आता । तव हम वह काम भी करते हैं । जो देखने सुनने में हास्यास्पद लगते हैं। जिनका कोई सुर ताल ही नहीं होता । उसने बड़े अजीव भाव से एक उपेक्षित निगाह दीपक पर डाली। और यूँ ही चुपचाप सूने मैदानी रास्ते को देखने लगा। उस बूड़े पुराने पीपल के पतों की अजीव सी रहस्यमय सरसराहट उन्हें सुनाई दे रही थी। अंधेरा फ़ैल चुका था । वे दोनों एक दूसरे को साये की तरह देख पा रहे थे । मरघट के पास का मैदान । उसके पास प्रेत स्थान युक्त ये पीपल । और ये तन्त्र दीप । नितिन के रॉगटे खड़े होने लगे । उसके बदन में एक तेज झुरझुरी सी दौड गयी । उसकी समस्त इन्द्रियाँ सजग हो उठी । वह मनोज के पीछे भासित उस आकृति को देखने लगा । जो उस कालिमा में काली छाया सी ही उसके पीछे खड़ी थी । और मानों उस तन्त्र दीप का उपहास उडा रही हो ।